pythainlp/thai-wiki-dataset-v4 huggingface dataset:
พรพรรณ วนา

พรพรรณ ชื่นใจ เป็นนักร้องลูกทุ่งจากค่ายนพพร ซิลเวอร์โกลด์ มีชื่อจริงว่า พรพรรณ โนนสูง มีชื่อเล่นว่า พร เกิดเมื่อวันเสาร์ที่ 15 พฤษภาคม พ.ศ. 2508 มีบุตรสาวชื่อ สุชาร์ มานะยิ่ง มีเพลงดังหลายเพลง เช่น อกหักพักปลายซอย, ห้อง 204, เมษาน้องเศร้า, รักกันไม่จริง, คุณชายโรงแรม เป็นต้น
ประวัติ.
เธอมาจากครอบครัวเชื้อสายจีนที่ไม่ชอบเพลงลูกทุ่ง เพราะมองว่าเป็นการเต้นกินรำกิน แต่พรพรรณชอบร้องเพลงลูกทุ่งมาก ก็เลยฝ่าฟันจนประสบความสำเร็จ ด้วยการประกวดร้องเพลงจนได้ที่ 1 และกลายมาเป็นนักร้องออกอัลบั้มไปในที่สุด และเป็นที่ยอมรับของคนในครอบครัว พรพรรณเป็นคนที่มีเสียงสูงและหวาน คล้ายกับเสียงของนักร้องในยุคสมัยก่อน เช่น น้ำอ้อย พรวิเชียร และ สวนสน มนต์สวรรค์
เธอเข้าสู่วงการโดยการเป็นม้ามืดคว้าตำแหน่งชนะเลิศการประกวดร้องเพลงลูกทุ่งฝ่ายหญิงในรายการชุมทางคนเด่น ทางช่อง 7 ปีแรกมาครองเมื่อปี 2525 ซึ่งในปีนั้น สุนารี ราชสีมา ("ทิม สอนนา" ในขณะนั้น) ร่วมเข้าประกวดด้วยเช่นกัน โดยสามารถชนะในรอบประจำสัปดาห์ได้ แต่สละสิทธิ์ไม่ได้มาประกวดในรอบประจำเดือน และคนชนะในรอบประจำเดือนก็คือ พรพรรณ วนา ส่วนสุนารีได้กลับมาประกวดในรายการนี้อีกครั้งในปี 2526 และได้รองอันดับ 1 เมื่อแพ้ น้ำอ้อย พุ่มสุข ไป
หลังจากชนะการประกวด พรพรรณก็ถูกชักชวนเข้าสู่วงการเพลงลูกทุ่งอย่างเต็มตัว โดยมีผลงานเพลงออกมามากมายหลายชุด โดยผลงานเพลงที่เป็นที่รู้จักของแฟนเพลงลูกทุ่ง เช่น สาวเพชรบุรี, เมษาน้องเศร้า, คุณชายโรงแรม, ห้อง 204, อกหักพักปลายซอย, เสียงครวญจากเกาหลี, ขอเป็นนางเอกในหัวใจเธอ, สาวสันกำแพง, ชุมทางเขาชุมทอง, คอยวันเธอใจเดียว ,ขอโทษไม่เจตนา, ดอกไม้กับก้อนอิฐ ฯลฯ
พรพรรณเป็นน้าสาวแท้ๆ ของ แอร์ สุชาวดี เจ้าของเพลง ติด ร.วิชาลืม โดยเธอเป็นน้องสาวของแม่ของ แอร์ สุชาวดี ซึ่งแอร์ก็บอกว่าน้าสาวคนนี้เป็นแรงบันดาลใจให้เธออยากจะเป็นนักร้องลูกทุ่ง มิหนำซ้ำยังช่วยสอนร้องเพลงให้กับเธออีกด้วย
ตอนที่พรพรรณโด่งดัง เธอก็ยังทำธุรกิจเสริมการเป็นนักร้อง ด้วยการหุ้นกับแม่ของ แอร์ สุชาวดี ทำบ้านจัดสรรหุ้นกับน้าพรพรรณ โดยใช้ชื่อหมู่บ้านว่า “หมู่บ้านพรพรรณ” โดยสร้างไปเกือบ 100 หลัง พรพรรณสมรสกับ ประสงค์ มานะยิ่ง มีบุตรสาว 2 คน คนที่ 1 สุชาร์ มานะยิ่ง (ออม) นักแสดงชื่อดัง คนที่ 2 สุพัตรา มานะยิ่ง (อัง) ปัจจุบัน พรพรรณได้แขวนไมค์ เลิกร้องเพลงไปแล้ว โดยหันไปทำหน้าที่ดูแลลูกสาวอย่างเต็มที่
ถอดรหัสลับ อัจฉริยะพลิกโลก

ถอดรหัสลับ อัจฉริยะพลิกโลก  เป็นภาพยนตร์อิงประวัติศาสตร์/ชีวิต กำกับโดยมอร์เทน ทิลดัม เขียนบทโดยเกรแฮม มัวร์ โดยดัดแปลงจากหนังสือ "Alan Turing: The Enigma" โดยแอนดรูว์ ฮอดจิส นำแสดงโดยเบเนดิกต์ คัมเบอร์แบตช์, คีร์รา ไนท์ลีย์, แมททิว กู๊ด, รอรี คินเนียร์, ชาลส์ แดนซ์ และมาร์ก สตรอง
เรื่องย่อ.
ในปี 1951 ตำรวจสองนายสอบสวนแอลัน ทัวริง นักคณิตศาสตร์ หลังบุกเข้าไปในบ้านของเขา ระหว่างการสอบสวน ทัวริงได้เล่าเรื่องที่เขาทำงานที่เบลตช์ลีย์ปาร์กในช่วงสงครามโลกครั้งที่สอง
ในปี 1928 ทัวริงในช่วงวัยรุ่นเป็นเด็กที่ไม่มีความสุขและมักถูกรังแกในโรงเรียน เขาเป็นเพื่อนกับคริสโตเฟอร์ มอร์คัม ผู้จุดประกายทัวริงให้สนใจวิทยาการเข้ารหัสลับ ต่อมาทัวริงแอบชอบคริสโตเฟอร์ แต่เขาเสียชีวิตด้วยวัณโรค
เมื่อบริเตนประกาศสงครามกับเยอรมนีในปี 1939 ทัวริงมาที่เบลตช์ลีย์ปาร์กเพื่อทำงานกับทีมนักถอดรหัสที่ประกอบด้วยฮิว อเล็กซานเดอร์, จอห์น แคร์นครอส และปีเตอร์ ฮิลตัน ทั้งหมดพยายามถอดรหัสเครื่องเอนิกมาที่นาซีเยอรมนีใช้ส่งข้อความ ทัวริงได้ออกแบบเครื่องถอดรหัสโดยได้รับเงินสนับสนุนจากวินสตัน เชอร์ชิลล์ นายกรัฐมนตรี ต่อมาทีมนักถอดรหัสประกาศหานักถอดรหัสเพิ่มและได้โจน คลาร์ก บัณฑิตจากมหาวิทยาลัยเคมบริดจ์มาร่วมทีม
ทัวริงสร้างเครื่องถอดรหัสที่เขาตั้งชื่อว่าคริสโตเฟอร์ได้สำเร็จ แต่ประสบปัญหาในการถอดรหัสเนื่องจากฝ่ายเยอรมันเปลี่ยนรหัสใหม่ทุกวัน ความล้มเหลวในการถอดรหัสทำให้อลาสแตร์ เดนนิสตัน ผู้บัญชาการสั่งไล่ทัวริงออกและให้ทำลายเครื่องทิ้ง แต่นักถอดรหัสคนอื่นในทีมขู่ว่าจะลาออกเช่นกันหากเดนนิสตันทำเช่นนั้น ในช่วงเวลาเดียวกัน คลาร์กขอลาออกเนื่องจากครอบครัวไม่อยากให้เธอทำงานนี้ แต่ทัวริงกลับขอเธอแต่งงานซึ่งเธอตอบรับ ต่อมาแคร์นครอส สมาชิกในทีมถอดรหัสพบว่าทัวริงมีพฤติกรรมรักร่วมเพศ วันหนึ่ง ทัวริงได้ยินเสมียนคุยกันถึงข้อความที่ได้รับ เขาจึงตระหนักถึงวิธีถอดรหัสเอนิกมาและถอดรหัสข้อความได้สำเร็จ
ต่อมาทัวริงพบว่าแคร์นครอสเป็นสายลับให้โซเวียต เมื่อทั้งสองพบกัน แคร์นครอสกล่าวว่าทั้งบริเตนและโซเวียตต่างก็อยู่ฝ่ายเดียวกัน และขู่ว่าจะเปิดโปงเรื่องที่ทัวริงเป็นพวกรักร่วมเพศกลับหากทัวริงเผยเรื่องนี้ ต่อมาสจ๊วต แมนซีส์ สายลับ MI6 มาคุกคามคลาร์ก ทัวริงจึงบอกแมนซีส์เรื่องที่แคร์นครอสเป็นสายลับโซเวียต แต่แมนซีส์กล่าวว่าเขารู้อยู่แล้วและตั้งใจปล่อยข้อมูลให้แคร์นครอสเพื่อผลประโยชน์ของบริเตน ทัวริงซึ่งเป็นห่วงสวัสดิภาพของคลาร์กบอกให้เธอรีบไปจากเบลตช์ลีย์ปาร์ก แต่คลาร์กไม่ยินยอม ทัวริงจึงบอกว่าเขาเป็นพวกรักร่วมเพศและแต่งงานกับเธอเพื่อหลอกใช้เธอในการถอดรหัส คลาร์กซึ่งได้ยินอย่างนั้นใจสลายและยอมจากไป
หลังสงคราม ในช่วงคริสต์ศตวรรษที่ 1950 ทัวริงถูกตัดสินว่ามีความผิดฐานลามกอนาจารอย่างร้ายแรง และถูกฉีดสารให้อัณฑะฝ่อ คลาร์กมาเยี่ยมทัวริงที่บ้านและพบเขาในสภาพย่ำแย่ทรุดโทรม เธอปลอมประโลมทัวริงว่างานที่เขาทำช่วยชีวิตคนนับล้าน
ภาพยนตร์จบลงด้วยข้อมูลช่วงบั้นปลายของทัวริง การที่เขาได้รับการอภัยโทษย้อนหลังในปี 2013 และยกย่องงานริเริ่มไว้ ซึ่งต่อมาพัฒนามาเป็นคอมพิวเตอร์ในปัจจุบัน
การตอบรับ.
"ถอดรหัสลับ อัจฉริยะพลิกโลก" ได้รับการตอบรับในแง่บวก เป็นภาพยนตร์อิสระที่ทำรายได้สูงสุดของปี ค.ศ. 2014 อย่างไรก็ตาม ภาพยนตร์เรื่องนี้ถูกวิจารณ์ว่าบางเหตุการณ์ในเรื่องนั้นไม่ตรงกับความเป็นจริง
รางวัล.
"ถอดรหัสลับ อัจฉริยะพลิกโลก" ได้รับรางวัลชนะเลิศ ได้แก่
เจ็บหัวใจ

"เจ็บหัวใจ" เป็นซิงเกิลของนักร้อง เสก โลโซ จากอัลบั้ม "SEK LOSO" เป็นการกลับมาอีกครั้งของเสกในค่ายใหม่ชื่อว่า อัพ^จี สังกัดจีเอ็มเอ็ม แกรมมี่ ออกจำหน่ายในวันที่ 28 พฤษภาคม พ.ศ. 2552 
การตอบรับ.
เพลง "เจ็บหัวใจ" ติดอันดับสูงสุดที่ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 พฤษภาคม พ.ศ. 2552 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คำตอบสุดท้าย

"คำตอบสุดท้าย" เป็นซิงเกิลของวงแอร์บอร์น ประพันธ์เนื้อร้อง-แต่งทำนองและเรียบเรียงโดยนิพนธ์ ไทยเจริญ และมิวสิกวิดีโอนี้มีสมชาย เข็มกลัด มาร่วมแสดงด้วย เผยแพร่ครั้งแรกเมื่อวันที่ 29 มิถุนายน พ.ศ. 2553 
เพลง "คำตอบสุดท้าย" ได้ถูกเสนอชื่อเข้าชิงรางวัล SEED AWARDS ครั้งที่ 6 สาขามิวสิควิดีโอยอดเยี่ยมสุดซี้ดประจำปี 
การตอบรับ.
เพลง "คำตอบสุดท้าย" ได้อันดับ 34 จากการจัดอันดับของ แฟต 104.5 ในชาร์ตของ แฟต 104.5 ชาร์ตท็อป 100 ประจำเดือนตุลาคม ปี พ.ศ. 2552
น้องรัก นักร้อง

น้องรัก นักร้อง เป็นรายการเกมโชว์ร้องเพลงไทย ออกอากาศเทปแรกวันที่ 26 มกราคม พ.ศ. 2558–29 กรกฎาคม พ.ศ. 2558 วันจันทร์ - พุธ เวลา 17.45 - 18.30 น. และเวลา 17.30 - 18.25 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน), กันตนา เอฟโวลูชั่น และ บริษัท จันทร์ 25 จำกัด ดำเนินรายการโดย โก๊ะตี๋ อารามบอย
รูปแบบรายการน้องรัก นักร้อง.
จาก 5 คน ที่เข้าแข่งขันจะมีเพียง 1 คน ที่ได้รับคะแนน VOTE สูงสุด จากผู้ชมและคณะกรรมการ พร้อมคว้าเงินรางวัลมูลค่า 30,000 บาท
พร้อมแขกรับเชิญพิเศษชื่อดัง 2 คน ที่มาเป็นกรรมการ ซึ่งมาจากวงการดนตรี 1 คน และอีก 1 คน จากวงการบันเทิงที่จะมาร่วมชม ร่วม VOTE ให้คำแนะนำและวิจารณ์ให้ผู้เข้าแข่งขันอย่างสนุกสนาน (ภายหลังเปลี่ยนเป็นกรรมการ 3 คนเป็นคนกด "ตัดใจ")
ตัวอย่างผู้ร่วมการแข่งขัน.
- เด็กหญิง 8 ขวบ ที่มีพลังเสียงเกินตัว จนต้องโหวตให้อย่างเต็มใจ
- หนุ่มเนิร์ดวัยกลางคน น้ำเสียงไม่เท่าไร แต่ลีลาได้ใจ คะแนนโหวตเลยท่วมท้น เพราะความพยายาม
- หนุ่มหล่อหน้าตาเท่ห์ ที่สาวๆ ก็จบข่าว...
- เด็กแว๊น ที่ดูแล้วแนวร๊อคชัวร์ๆ แต่กลับพลิกโผด้วยเพลงรักหวานกรอบ... เล่นเอาน้ำตาซึม
- คุณป้าวัย 50 เปิดตัวด้วยเพลง “เด็กมีปัญหา” พร้อมลีลาการเต้น แต่ โอ... ดูแล้ว “หัวเข่า” น่าจะมีปัญหามากกว่า 
 คะแนนเต็ม 200 คะแนน มาจาก
วิธีการให้คะแนน.
- ผู้ชมใน Studio 150 คน มีคนละ 1 คะแนน
- กรรมการ 2 คน มีคนละ 25 คะแนน (ภายหลังเปลี่ยนเป็นกรรมการ 3 คน)
กติการแข่งขัน.
- ผู้เข้าแข่งขันจะอยู่ในกล่อง Singing Box ที่ลอยสูงจากพื้นที่เวที 3 เมตร แต่ละคนมีโอกาสร้องคนละ 1 เพลง (ความยาว 2.00 นาที) โดยมีข้อแม้ว่า ภายในเวลา 45 วินาที ผู้แข่งขันต้องได้รับ “คะแนนความรัก” จากผู้ชมและกรรมการใน Studio 75 คะแนนขึ้นไป จึงจะได้สิทธิ์ก้าวลงจาก Singing Box มาร้องเพลงบนเวทีจนครบ 2.00 นาที
แต่หากผ่านเวลา 45 วินาทีไปแล้ว ยังได้ “คะแนนความรัก” ไม่ถึง 75 คะแนน ผู้แข่งขันคนนั้น จะต้องหยุดร้องเพลง โดยไม่มีโอกาสเหยียบเวทีแห่งนี้เลย
ภายหลังเปลี่ยนเป็นกรรมการเป็นคนกด "ตัดใจ" ถ้ากรรมการกดตัดใจ 3 ครั้ง ผู้แข่งขันคนนั้น จะต้องหยุดร้องเพลง โดยไม่มีโอกาสเหยียบเวทีแห่งนี้เลย
- นักร้องที่มีคะแนนความรักมากที่สุด 2 อันดับแรก จะต้องไปลุ้น “คะแนนตัดสิน” พร้อมกันในช่วงสุดท้าย เพื่อชิงรางวัลเงินสด 30,000 บาท
เงินรางวัล สำหรับผู้เข้าร่วมรายการ 5 คน 
ผู้แข่งขันที่เข้าร่วมแข่งขัน ได้รับเงิน 4,000 บาท
- ภายหลังนักร้องที่มีคะแนนความรักมากที่สุด 2 อันดับแรก จะมีการร้องเพลงสลับเพลงของคนอื่นเพื่อชิงเงินรางวัล
ที่รัก (เธอ)

ที่รัก (เธอ) เป็นซิงเกิลของ สุระเชษฐ์ ศรีพรหม ประพันธ์คำร้องโดย สกล พรหมธีระวงศ์ แต่งทำนองโดย พีร์ โรจนดารา และเรียบเรียงโดย พีร์ โรจนดารา, ธนวัฒน์ เหรียญประชา ออกจำหน่ายในวันที่ 19 สิงหาคม พ.ศ. 2556
การตอบรับ.
เพลง ที่รัก (เธอ) ติดอันดับสูงสุดที่ 38 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 3 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฌอน รูนีย์

ฌอน ไมเคิล รูนีย์  (เกิดวันที่ 13 พฤศจิกายน พ.ศ. 2525 ที่ วีทตัน, รัฐอิลลินอย, สหรัฐอเมริกา) เป็นวอลเลย์บอลชาวอเมริกัน สมาชิกคนหนึ่งของทีมชาติอเมริกา ได้รับเหรียญทองในการแข่งขันโอลิมปิกเกมส์, ปักกิ่ง 2008 และ วอลเลย์บอลเวิลด์ลีก (2008, 2014)
ชีวิตส่วนตัว.
รูนีย์ เกิดในวีทตัน, รัฐอิลลินอย, สหรัฐอเมริกา เขาเข้าเรียนที่วีทตันวอร์เรนวิลล์ไฮสกูล และได้รับรางวัลในปี ค.ศ. 2001 ผู้เล่นแห่งปีในรัฐอิลลินอย (เกร็กโปโชเปี้ยน - คาร์ลแซนด์เบิร์กไฮสกูล) และนำทีมไปคว้าชิงแชมป์แห่งรัฐ นอกเหนือจากวอลเลย์บอล เขายังเล่นกอล์ฟและบาสเกตบอล
วิทยาลัย.
รูนีย์ เขาเข้าเรียนมหาวิทยาลัยที่มหาวิทยาลัยเปปเปอร์ดีน ใน มาลิบู, รัฐแคลิฟอร์เนีย เขาจบการศึกษาในปี ค.ศ. 2005 ในคณะการบริหารธุรกิจ
ในปี ค.ศ. 2005 เขานำทีมเปปเปอร์ดีนในการแข่งขันวอลเลย์บอลชายชิงแชมป์เอ็นซีเอเอ พวกเขาแพ้ ทีมยูซีแอลเอ ในบ้านในเช็ทที่ 5 เป็นครั้งแรกในรอบ 35 ปีที่ยูซีแอลแพ้ในบ้านในเอ็นซีเอเอทัวร์นาเมนต์ รูนีย์ถูกเสนอชื่อเป็นผู้เล่นทรงคุณค่าในสี่คนสุดท้าย
ผลงานในระดับอาชีพ.
ในช่วงฤดูหนาวของปี 2006 และ 2007 รูนีย์เล่นให้กับสโมสรโชนันฮุนไดแคปพิทอลสกายวอล์คเกอร์ ในลีกเกาหลีใต้ ซึ่งเขาได้รับรางวัลผู้เล่นทรงคุณค่า หลังจากนำทีมคว้าแชมป์สองครั้งติดกันในลีกเกาหลี
ในฤดูกาล 2007–08 เขาเล่นให้กับสโมสรดีนาโม-ยันตาร์ ที่ คาลินินกราด, ประเทศรัสเซีย
ในฤดูกาล 2008–09 รูนีย์เล่นให้กับ Fakel Novy Urengoy สโมสรวอลเลย์บอล ใน ประเทศรัสเซีย
ทีมชาติ.
โอลิมปิก.
ลี ได้เปิดตัวในการแข่งขันกีฬาโอลิมปิกกับทีมชาติสหรัฐในปี ค.ศ. 2008 ซึ่งช่วยให้ทีมชาติสหรัฐได้รับเหรียญทอง นอกจากนี้เขายังเข้าร่วมโอลิมปิก 2012
น้ำหนึ่ง สุทธิเดชานัย

น้ำหนึ่ง สุทธิเดชานัย (เกิด 11 พฤษภาคม พ.ศ. 2535) ชื่อเล่น น้ำหนึ่ง เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 มีชื่อเสียงจากละครเรื่อง "ไฟรักเพลิงแค้น" (2557)
ประวัติ.
น้ำหนึ่ง สุทธิเดชานัย เกิดเมื่อวันที่ 11 พฤษภาคม พ.ศ. 2535 เป็นนักแสดงชาวไทย มีชื่อเสียงจากละครเรื่อง ไฟรักเพลิงแค้น โดยรับบท เป็น รัชนา น้ำหนึ่งจบการศึกษาระดับมัธยมศึกษาจาก โรงเรียนราชินี ปัจจุบันจบการศึกษาระดับปริญญาตรีจาก คณะมัณฑนศิลป์ มหาวิทยาลัยศิลปากร สาขาออกแบบภายใน (Interior design)
ถ้ามันมี..

"ถ้ามันมี.." เป็นซิงเกิลของนักร้องจิระศักดิ์ ปานพุ่ม ในอัลบั้ม "Catarock OSX" ประพันธ์เนื้อร้องโดย อาทิตย์ สาระจูฑะ, แต่งทำนองโดย ชาญ การช่าง และเรียบเรียงโดย สยุมภู นิลวรรณ มิวสิกวิดีโอเพลงนี้เผยแพร่ครั้งแรกในวันที่ 26 กรกฎาคม พ.ศ. 2556 เรื่องราวของชายผู้ซึ่งกำลังเผชิญชะตากรรม­อันแสนเจ็บปวด ภายใต้การดำเนินไปของกาลเวลา คำว่ารักที่สัมผัสได้ในวันนั้น มันไม่เหมือนเดิมอีกต่อไปในวันนี้ แต่ด้วยความเชื่อมั่นว่ารักของตนเป็นสิ่งท­ี่จริงแท้ และมั่นคง จึงกล้าพอที่จะปล่อยให้เธอเดินจากไป โดยในใจตนนั้นคิดว่า "ถ้ามันมี" คนที่รักเธอมากกว่าฉันจริง "ก็ยินดี"
แนวดนตรี.
เพลง "ถ้ามันมี.." เป็นแนวดนตรีเป็นแนวริธึ่มแอนด์บลูส์ (R&B) ที่ผสมกับความเป็นร็อกจากเสียงกีตาร์ มีลักษณะจังหวะแบบหกแปด (6/8) ซึ่งเป็นลักษณะจังหวะที่นิยมใช้เพื่อถ่ายท­อดอารมณ์เพลงเศร้า เสียใจ คิดถึง ห่วงใย หรือปรัชญาชีวิต โดยเฉพาะในเพลงนี้ที่มีความหมายประชดประชั­นด้วยถ้อยคำ ทว่ามีความเรียบง่ายในแนวทำนองและวิธีการร­้อง จึงสามารถนำแนวดนตรีนี้มาใช้ได้อย่างลงตัว
ความโดดเด่นของเพลงนี้อยู่ที่สำเนียงการโซ­โล่กีตาร์ ทั้งในท่อนขึ้นต้นของเพลง และท่อนโซโล่ในช่วงกลางเพลง ซึ่งมีสำเนียงความเป็นเพลงบลูส์ที่สัมผัสไ­ด้อย่างชัดเจน เพื่อให้สอดคล้องกับลักษณะอารมณ์ของเพลงโด­ยรวมที่เป็นไปในทิศทางดังที่กล่าวมา การโซโล่กีตาร์ในแนวบลูส์จึงเป็นวิธีการที­่สื่อถึงอารมณ์เพลงในแนวนี้ได้เป็นอย่างดี
การตอบรับ.
เพลง "ถ้ามันมี.." ติดอันดับสูงสุด 6 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 29 กันยายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
นางงามจักรวาล 1971

นางงามจักรวาล 1971  เป็นการจัดการประกวดนางงามจักรวาลครั้งที่ 20 จัดขึ้นเมื่อวันที่ 24 กรกฎาคม พ.ศ. 2514 ณ ไมอามีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 60 คน จากทั่วโลก โดยมี มาริซอล มาลาเรท ผู้ครองตำแหน่งนางงามจักรวาลปี 1970 เป็นผู้มอบมงกุฏให้กับ จอร์จีน่า ริสก์ สาวงามวัย 18 ปีจากประเทศเลบานอน เป็นผู้ครองตำแหน่งนางงามจักรวาลในปีนี้
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
มี 60 ผู้เข้าประกวด ดังต่อไปนี้
<templatestyles src="Col-begin/styles.css"/>
อีแวน โคลอฟฟ์

"เดอะ รัสเซียน แบร์" อีแวน โคลอฟฟ์ ("The Russian Bear" Ivan Koloff) (ชื่อเกิด ออเรียล ดอนัลด์ เปร์ราส Oreal Donald Perras; 25 สิงหาคม ค.ศ. 1942 – 18 กุมภาพันธ์ ค.ศ. 2017) เป็นนักมวยปล้ำอาชีพที่เกษียณอายุชาวแคนาดา อดีตแชมป์โลกเฮฟวี่เวท WWWF 1 สมัย ปัจจุบันได้เสียชีวิตลงด้วยโรคมะเร็งตับ
ในปี 2025 เขาได้ถูกเสนอชื่อเข้าสู่หอเกียรติยศ WWE สาขาเลกาซีวิง
อาลี มาห์ดิ มูฮัมหมัด

อาลี มาห์ดิ มูฮัมหมัด ; 1 มกราคม พ.ศ. 2482 – 10 มีนาคม พ.ศ. 2564) เป็นผู้ประกอบการและนักการเมืองชาวโซมาเลีย เขาเคยดำรงตำแหน่งประธานาธิบดีโซมาเลียตั้งแต่ มกราคม พ.ศ. 2534 – มกราคม พ.ศ. 2540
มูฮัมหมัดขึ้นสู่อำนาจหลังจากที่คองเกรสสหโซมาลี องค์การทางทหารของเขากับพันธมิตรกลุ่มต่อต้านติดอาวุธอื่น สามารถปลดประธานาธิบดีไซอัด บาร์รีผู้ครองอำนาจอย่างยาวนาน อย่างไรก็ตามมูฮัมหมัดไม่สามารถที่จะใช้อำนาจของเขาเกินกว่าส่วนของเมืองหลวงได้ อำนาจได้รับการแทนที่โดยผู้นำกลุ่มอื่น ๆ ในภาคใต้ ครึ่งหนึ่งของประเทศ และโดยหน่วยงานของดินแดนปกครองตนเองในภาคเหนือ
ชีวิตช่วงต้น.
มูฮัมหมัดเกิดเมื่อ ค.ศ. 1939 ที่โจวฮาร์ซึ่งเป็นเมืองเกษตรกรรมทางตอนใต้ของภูมิภาคชาเบลกลาง (ซึ่งต่อมากลายเป็นอาณานิคมของอิตาลีและรู้จักกันในชื่ออิตาเลียนโซมาลีแลนด์) ครอบครัวของเขามีเชื้อสายอับกัลฮาวิยี
อาชีพ.
คองเกรสสหโซมาลี.
มูฮัมหมัดเริ่มต้นอาชีพในฐานะนักธุรกิจ โดยทำงานบริษัทอิสระแห่งหนึ่งที่โมกาดิชู ต่อมา เขาได้เข้าสู่อาชีพการเมืองใน ค.ศ. 1968 เพื่อแย่งชิงที่นั่งตำแหน่งสมาชิกสภาผู้แทนราษฎรโมกาดิชู
หลังจากประสบความล้มเหลวในแคมเปญโอกาเดนเมื่อปลายทศวรรษ 1970 ไซอัด บาร์รีได้จับกุมรัฐบาลและเจ้าหน้าที่ทหารเนื่องจากสงสัยในเหตุรัฐประหาร 1978 ที่ก่อไม่สำเร็จ ประชาชนส่วนใหญ่ที่คิดการกบฏถูกตัดสินให้ประหารชีวิต อย่างไรก็ตาม เจ้าหน้าที่ทหารส่วนหนึ่งหลบหนีไปต่างประเทศและก่อตั้งกลุ่มทางการเมืองเพื่อขับไล่รัฐบาลบาร์รี
ปลายทศวรรษ 1980 รัฐบาลบาร์รีตกต่ำลงเพื่อการปกครองที่เป็นเผด็จการและมีการเคลื่อนไหวที่สนับสนุนเดิร์กซึ่งเป็นกลุ่มคอมมิวนิสต์ในเอธิโอเปีย สิ่งนี้นำไปสู่สงครามกลางเมืองโซมาเลียใน ค.ศ. 1991 ซึ่งนับเป็นจุดสิ้นสุดของรัฐบาลบาร์รีและการแตกสลายของกองทัพแห่งชาติโซมาเลีย (SNA) กลุ่มที่ต่อต้านบาร์รีเริ่มมีบทบาทและอำนาจทางการเมือง กองกำลังติดอาวุธที่นำโดยผู้บัญชาการคองเกรสสหโซมาลี (USC) อย่างอาลี มาห์ดิ มูฮัมหมัด และนายพลอย่างมูฮัมหมัด ฟาราห์ ไอดิด เกิดความขัดแย้งจากการแย่งชิงอำนาจในการปกครองเมืองหลวง
ประธานาธิบดีโซมาเลีย.
ในการประชุมนานาชาติหลายครั้งที่จัดขึ้นที่ประเทศเพื่อนบ้านอย่างจิบูติเมื่อ ค.ศ. 1991 ไอดิด นายพลคองเกรสสหโซมาลี ประกาศคว่ำบาตรการประชุมครั้งแรก และจากการที่มูฮัมหมัดได้รับความชอบธรรมจากการประชุมที่จิบูติ ทำให่เขาได้รับการรับรองจากนานาชาติในฐานะประธานาธิบดีโซมาเลียคนใหม่ จิบูติ, อียิปต์, ซาอุดีอาระเบีย และอิตาลี เป็นประเทศที่ขยายการรับรองในการบริหารของมูฮัมหมัด อย่างไรก็ตาม เขาไม่สามารถที่จะใช้อำนาจของเขาเกินกว่าส่วนของเมืองหลวงได้ อำนาจได้รับการแทนที่โดยผู้นำกลุ่มอื่น ๆ ในภาคใต้ ครึ่งหนึ่งของประเทศ และโดยหน่วยงานของดินแดนปกครองตนเองในภาคเหนือ การแข่งขันเพื่ออิทธิพลและทรัพยากรระหว่างมูฮัมหมัดกับไอดิดดำเนินเรื่อยมาระหว่าง ค.ศ. 1992–95 ซึ่งเป็นช่วงที่สหประชาชาติเข้ามาทำภารกิจในโซมาเลีย (UNOSOM I, UNOSOM II, และ UNITAF) จนกระทั่งไอดิดเสียชีวิตใน ค.ศ. 1996
ค.ศ. 2000 มูฮัมหมัดเข้าร่วมการประชุมอีกครั้งที่จิบูติ เขาเสียตำแหน่งประธานาธิบดีให้กับอับดิคาซิม ซาลาด ฮัสซัน อดีตรัฐมนตรีว่าการกระทรวงมหาดไทยและรัฐมนตรีว่าการกระทรวงการคลังในรัฐบาลของบาร์รี มูฮัมหมัดได้กล่าวยอมรับผลการเลือกตั้งและจะช่วยสนับสนุนการทำงานร่วมกับประธานาธิบดีคนใหม่
วันที่ 10 มีนาคม 2021 เขาเสียชีวิตที่ไนโรบีในเคนยา หลังจากติดเชื้อไวรัสโควิด–19
ซาร์ฟิโอดอร์ที่ 1 แห่งรัสเซีย

ซาร์ฟิโอดอร์ที่ 1  หรือ ฟิโอดอร์ที่ 1 (28 มีนาคม ค.ศ. 1584 – 17 มกราคม ค.ศ. 1598) เป็นซาร์แห่งรัสเซียองค์สุดท้าย ในราชวงศ์รูลิค มีพระวรกายที่ทุพพลภาพ กล่าวคือ มีพระวรกายเตี้ย อ้วน พระเศียรกลมเล็ก มีพระสติปัญญาที่อ่อนแอ ไม่สามารถนำทัพออกรบได้ ทรงให้โบริส โกดูนอฟ ผู้เป็นพี่เขย เป็นผู้สำเร็จราชการแทน
จรัสพร บรรดาศักดิ์

จรัสพร บรรดาศักดิ์ ชื่อเล่น เดียร์ เกิดวันที่ 1 มีนาคม พ.ศ. 2536 ที่จังหวัดนครราชสีมา เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งบอลเร็ว และเคยอยู่ร่วมสังกัดทีมสโมสรวอลเลย์บอลนครราชสีมา
ประวัติ.
พ.ศ. 2556 จรัสพร บรรดาศักดิ์ ได้รับเลือกให้เป็นตัวแทนวอลเลย์บอลหญิงทีมชาติไทย เข้าแข่งขันศึกอินวิเตชัน ที่จัดขึ้น ณ ประเทศจีน รวมถึงในปีเดียวกัน เธอได้รับเลือกให้เป็นหนึ่งในตัวแทนนักวอลเลย์บอลหญิงทีมชาติไทยที่มีอยู่ทั้งหมด 22 คน ในการเข้าร่วมแข่งขันวอลเลย์บอลเวิลด์กรังด์ปรีซ์ 2014
เดือนมกราคม พ.ศ. 2557 จรัสพรได้ทำหน้าที่ร่วมกับมหาวิทยาลัยรัตนบัณฑิต สำหรับการแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 41 และปีเดียวกันนี้ เธอได้ทำหน้าที่ร่วมกับสโมสรวอลเลย์บอลนครราชสีมา ในการแข่งขันวอลเลย์บอลหญิงชิงแชมป์สโมสรเอเชีย 2014 ที่จัดขึ้น ณ จังหวัดนครปฐม โดยในวันที่ 17 เมษายน ทีมของเธอสามารถชนะทีมสโมสรวอลเลย์บอลมาติน วาลามิน จากประเทศอิหร่านทั้ง 3 เซ็ต
เดือนกรกฎาคม พ.ศ. 2557 ได้มีการประกาศการร่วมทีมของจรัสพรกับทางสโมสรวอลเลย์บอลบางกอกกล๊าส และในเดือนกันยายนของปีเดียวกัน เธอได้เป็นตัวแทนวอลเลย์บอลหญิงทีมชาติไทย เข้าแข่งขันรายการวอลเลย์บอลหญิงชิงแชมป์เอเชียนคัพ 2014 ที่เซินเจิ้น ประเทศจีน โดยในวันที่ 6 กันยายน ทีมของเธอเป็นฝ่ายแพ้ทีมชาติไต้หวันที่ 2-3 เซ็ต ส่วนวันที่ 7 กันยายน ทีมของเธอเป็นฝ่ายแพ้ต่อทีมชาติคาซัคสถาน ทั้ง 3 เซ็ต และวันที่ 8 กันยายน ทีมของเธอเป็นฝ่ายแพ้ต่อทีมชาติญี่ปุ่น 3 เซ็ต ต่อมา ในวันที่ 12 กันยายน ซึ่งเป็นรอบชิงอันดับ 5 ทีมของเธอสามารถเป็นฝ่ายชนะทีมชาติไต้หวันทั้ง 3 เซ็ต
วันที่ 25 กันยายน พ.ศ. 2557 จรัสพรได้เข้าแข่งขันรายการวอลเลย์บอลหญิงชิงแชมป์โลก 2014 ที่เวโรนา ประเทศอิตาลี ซึ่งทีมของเธอเป็นฝ่ายแพ้ทีมชาติเนเธอร์แลนด์ทั้ง 3 เซ็ต และในวันที่ 28 กันยายน ทีมของได้เธอตกรอบแรก โดยเป็นฝ่ายแพ้ทีมชาติคาซัคสถานทั้ง 3 เซ็ต
พ.ศ. 2558 จรัสพรได้รับการเรียกตัวจากน.ต.ณัฐพนธ์ ศรีสมุทรนาค ในการเข้าทำหน้าที่ร่วมกับทีมชาติไทย สำหรับการแข่งขันวอลเลย์บอลหญิงระดับนานาชาติของปีดังกล่าว
เสนาะ อูนากูล

เสนาะ อูนากูล (เกิด 24 กรกฎาคม พ.ศ. 2474) เป็นกรรมการทรัพย์สินส่วนพระมหากษัตริย์ อดีตรองนายกรัฐมนตรีในรัฐบาลนายอานันท์ ปันยารชุน อดีตผู้ว่าการธนาคารแห่งประเทศไทย และอดีตเลขาธิการคณะกรรมการพัฒนาการเศรษฐกิจและสังคมแห่งชาติ ในปี พ.ศ. 2562 ได้จัดตั้งมูลนิธิเสนาะ อูนากูล เพื่อช่วยเหลือการศึกษาในพื้นที่ภาคตะวันออก 
ประวัติ.
เสนาะ อูนากูล เกิดเมื่อวันที่ 24 กรกฎาคม พ.ศ. 2474 ที่ตำบลอ่างศิลา อำเภอเมือง จังหวัดชลบุรี เป็นบุตรของ นายวิชัย และ นางเนื่อง อูนากูล (สกุลเดิม สืบสงวน) บิดาเป็นผู้สร้าง "ตลาดหนองมน" เป็นบุตรชายคนเล็กของพี่น้องทั้งหมด 8 คน จบชั้นมัธยมปีที่ 6 จาก โรงเรียนชลราษฎรอำรุง จังหวัดชลบุรี เมื่อพ.ศ. 2490 จบจากโรงเรียนเตรียมอุดมศึกษา เมื่อพ.ศ. 2494 จบการศึกษาคณะพาณิชยศาสตร์และการบัญชี มหาวิทยาลัยธรรมศาสตร์ แล้วไปศึกษาต่อปริญญาตรี สาขาการพาณิชย์ University of Melbourne ประเทศออสเตรเลีย ปริญญาโท สาขาเศรษฐศาสตร์ Columbia University สหรัฐอเมริกา ปริญญาเอก สาขาเศรษฐศาสตร์ Columbia University สหรัฐอเมริกา
รับราชการ.
เสนาะ อูนากูล รับราชการครั้งแรกในตำแหน่งผู้ชำนาญการคลัง กรมบัญชีกลาง กระทรวงการคลัง เมื่อพ.ศ. 2498 หลังจากนั้นในพ.ศ. 2503 ได้ดำรงตำแหน่ง เศรษฐกรส่วนวางแผนผังพัฒนาการเศรษฐกิจ สำนักงานสภาพัฒนาการเศรษฐกิจแห่งชาติ พ.ศ. 2508 เลื่อนเป็นหัวหน้ากองเศรษฐกิจนิเทศก์ สำนักงานสภาพัฒนาการเศรษฐกิจแห่งชาติ พ.ศ. 2508 เป็นผู้ช่วยเลขาธิการสภาพัฒนาการเศรษฐกิจแห่งชาติ สำนักงานสภาพัฒนาการเศรษฐกิจแห่งชาติ พ.ศ. 2511 เป็นผู้อำนวยการกองวางแผนเศรษฐกิจและสังคม สำนักงานสภาพัฒนาการเศรษฐกิจแห่งชาติ พ.ศ. 2516 รองปลัดกระทรวงพาณิชย์ ฝ่ายวิชาการ กระทรวงพาณิชย์ พ.ศ. 2517 – 2518 เป็นเลขาธิการคณะกรรมการพัฒนาการเศรษฐกิจและสังคมแห่งชาติ
หลังการรัฐประหารของคณะปฏิรูปการปกครองแผ่นดิน เมื่อปี พ.ศ. 2519 ได้รับแต่งตั้งเป็นคณะกรรมการป้องกันและปราบปรามการทุจริตและประพฤติมิชอบในวงราชการ
งานการเมือง.
เสนาะ อูนากูล ได้รับการแต่งตั้งเป็นรองนายกรัฐมนตรีในรัฐบาลนายอานันท์ ปันยารชุนเมื่อพ.ศ. 2534 เคยเป็นกรรมการที่ปรึกษาคณะรักษาความสงบเรียบร้อยแห่งชาติ ได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2516 และสภานิติบัญญัติแห่งชาติ พ.ศ. 2520 และเคยเป็นสมาชิกวุฒิสภาเมื่อพ.ศ. 2524
วิจิตร สุพินิจ

วิจิตร สุพินิจ (14 กรกฎาคม พ.ศ. 2484 - 11 กุมภาพันธ์ พ.ศ. 2561) อดีตคณบดีบัณฑิตวิทยาลัย สาขาบริหารธุรกิจ มหาวิทยาลัยสยาม อดีตผู้ว่าการธนาคารแห่งประเทศไทย
และอดีต ประธานคณะกรรมการกำกับหลักทรัพย์และตลาดหลักทรัพย์
ประวัติ.
วิจิตร สุพินิจ หรือ ดร.วิจิตร สุพินิจ เกิดเมื่อวันที่ 14 กรกฎาคม พ.ศ. 2484 เป็นบุตรคนที่ 4 จากพี่น้อง 8 คน ของหล่อ กับผิว สุพินิจ สำเร็จการศึกษาที่โรงเรียนปราจิณราษฎรอำรุง,โรงเรียนกรุงเทพคริสเตียนวิทยาลัย,โรงเรียนสวนกุหลาบวิทยาลัยและโรงเรียนเตรียมอุดมศึกษา จบการศึกษา B.A. (Economics and Social Studies with Hons Class 2 Division 2) University of Manchester จากประเทศอังกฤษ พ.ศ. 2509 M.A. (International and Foreign Economics Ad) Yale University จากสหรัฐอเมริกา พ.ศ. 2515 ปริญญาบัตรหลักสูตรการป้องกันราชอาณาจักร วิทยาลัยป้องกันราชอาณาจักร พ.ศ. 2532
รับราชการ.
ดร.วิจิตร สุพินิจ เริ่มรับราชการครั้งแรกเมื่อ พ.ศ. 2509 เป็นเศรษฐกร ฝ่ายวิชาการ พ.ศ. 2515 เป็นหัวหน้าเศรษฐกร ฝ่ายวิชาการ พ.ศ. 2516 เป็นหัวหน้าหน่วยการเงินระหว่างประเทศ ฝ่ายวิชาการ พ.ศ. 2518 เป็นผู้ช่วยผู้อำนวยการฝ่ายวิชาการ พ.ศ. 2519 เป็นผู้ช่วยผู้อำนวยการฝ่ายการต่างประเทศ พ.ศ. 2521 เป็นรองผู้อำนวยการฝ่ายการต่างประเทศ พ.ศ. 2529 เป็นผู้อำนวยการฝ่ายการธนาคาร เป็นพ.ศ. 2531 ผู้ช่วยผู้ว่าการธนาคารแห่งประเทศไทย พ.ศ. 2533 เป็นรองผู้ว่าการธนาคารแห่งประเทศไทย 1 ตุลาคม พ.ศ. 2533 ได้รับการแต่งตั้งเป็นผู้ว่าการ ธนาคารแห่งประเทศไทย ก่อนจะลาออกเมื่อ 1 กรกฎาคม พ.ศ. 2539 เพราะล้มเหลวในการแก้ไขปัญหาธนาคารกรุงเทพฯ พาณิชย์การหรือแบงก์บีบีซี
วอลเลย์บอลชายชิงแชมป์นอร์เซกา 1981

วอลเลย์บอลชายชิงแชมป์นอร์เซกา 1981 (1981 Men's NORCECA Volleyball Championship) เป็นครั้งที่เจ็ดของการแข่งขัน ระหว่างวันที่ 04–09 มิถุนายน ณ เม็กซิโกซิตี, เม็กซิโก
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์นอร์เซกา 1983

วอลเลย์บอลชายชิงแชมป์นอร์เซกา 1983 (1983 Men's NORCECA Volleyball Championship) เป็นครั้งที่แปดของการแข่งขัน ระหว่างวันที่ 12–16 กรกฎาคม ณ อินเดียแนโพลิส, สหรัฐอเมริกา
อันดับการแข่งขัน.
<templatestyles src="Col-begin/styles.css"/>
โคอิโคอิ

โคอิโคอิ (; โรมาจิ: "Koi-Koi") เป็นเกมไพ่ยอดนิยมในญี่ปุ่นที่เล่นกับฮานาฟูดะ ประโยคนี้มีความหมายว่า "เร็วเข้า" ซึ่งมาจากประโยคที่ผู้เล่นพูดตอนที่อยากเล่นรอบต่อไป
เกี่ยวกับโคอิโคอิ.
ก่อนเริ่มเล่น.
คนที่แจกไพ่จะแจกให้แก่ตัวเอง 4 ใบ และแจกคนที่เล่นด้วยอีก 4 ใบ และแจกไพ่กลางอีก 4 ใบ แล้วทำแบบนี้อีกรอบก็ได้คนละ 8 ใบ พอดี ใบที่เหลืออยู่ให้เป็นกองที่มีไว้ให้จั่ว
วิธีการเล่น.
คนแจกจะเริ่มเล่นก่อน คอยจับคู่ใบที่ "เดือน" เดียวกัน ถ้าไม่มีให้เลือกใบใดใบหนึ่งในมือเราไปลงในกองกลาง แล้วเราจะได้ใบในกองกลางและใบที่เราจับคู่เป็นไพ่ของเรา (ไม่ใช่เอาเข้าไปในมือของเราเพื่อจะจับคู่อีก) แล้วจั่วไพ่จากกองจั่วมา1 ใบ ถ้ามีใบที่มีเดือนเดียวกันกับไพ่นี้ให้จับคู่กับใบนั้น ถ้าไม่มีให้เอาใบนั้นลงไปในกองกลาง พอฝ่ายใดฝ่ายหนึ่งได้แต้มให้พูดว่า โคอิโคอิ (Koi Koi) หรือ สต็อป (stop) 
เดือน.
เดือนคือรอบที่เล่นปกติจะเล่น12 เดือน บางคนเล่น 6 เดือน
เกี่ยวกับไพ่.
ไพ่แต่ละใบจะมีความแตกต่างกัน
ชาลิตา แย้มวัณณังค์

ดร.ชาลิตา แย้มวัณณังค์ ชื่อเล่น ลิต้า (เกิดวันที่ 21 เมษายน พ.ศ. 2531) ได้รับตำแหน่ง มิสยูนิเวิร์สไทยแลนด์ ปี 2013 ลิต้าเป็นตัวแทนของประเทศไทยในการประกวดนางงามจักรวาล 2013 ณ กรุงมอสโก ประเทศรัสเซีย
ประวัติ.
ชาลิตา แย้มวัณณังค์ เกิดเมื่อวันที่ 21 เมษายน พ.ศ. 2531 ที่กรุงเทพมหานคร และเติบโตในจังหวัดนครราชสีมา จบการศึกษาระดับปริญญาตรี สาขาเทคโนโลยีการจัดการ มหาวิทยาลัยเทคโนโลยีสุรนารี จังหวัดนครราชสีมา จบการศึกษาระดับปริญญาโทจากคณะการจัดการท่องเที่ยวและการตลาด มหาวิทยาลัย Bournemouth ประเทศอังกฤษและยังเคยคว้าตำแหน่ง "นางสาวนครราชสีมา" ประจำปี 2550 ลิต้ามีความสามารถพิเศษคือ "ระบำหน้าท้อง"
เมื่อวันที่ 23 เมษายน 2561 ลิต้าได้สำเร็จการศึกษาระดับปริญญาเอกหลักสูตรภาษาอังกฤษศึกษามหาวิทยาลัยเทคโนโลยีสุรนารี และเข้ารับพระราชทานปริญญาบัตรวันที่ 30 พฤศจิกายน 2561
วอลเลย์บอลชายชิงแชมป์นอร์เซกา 2013

วอลเลย์บอลชายชิงแชมป์นอร์เซกา 2013  เป็นครั้งที่23 ของการแข่งขัน จัดขึ้นที่แลงลีย์, แคนาดา ระหว่างวันที่ 23–28 กันยายน พ.ศ. 2556 โดย 1 ทีมจะได้สิทธิ์เข้าแข่งขันวอลเลย์บอลชายเวิลด์แกรนด์แชมป์เปี้ยนคัพ 2013
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0: ทีมที่ชนะจะได้ 5 คะแนน ทีมที่แพ้ได้ 0 คะแนน</br>
แมทช์ที่แช่งขัน 3–1: ทีมที่ชนะจะได้ 4 คะแนน ทีมที่แพ้ได้ 1 คะแนน</br>
แมทช์ที่แช่งขัน 3–2: ทีมที่ชนะจะได้ 3 คะแนน ทีมที่แพ้ได้ 2 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
นักกีฬายอดเยี่ยม.
<templatestyles src="Col-begin/styles.css"/>
ออล-สตาร์ทีม.
<templatestyles src="Col-begin/styles.css"/>
พรรคธรรมาธิปไตย

พรรคธรรมาธิปไตย พรรคการเมืองไทยที่ได้จดทะเบียนตาม พ.ร.บ.พรรคการเมือง พ.ศ. 2517 เป็นลำดับที่ 46/2519 มีเมธี กำเพ็ชร เป็นหัวหน้าพรรค และนพรัตน์ บุลยเลิศ เป็นเลขาธิการพรรค
ในการเลือกตั้งเมื่อวันอาทิตย์ที่ 4 เมษายน พ.ศ. 2519 ทางพรรคได้ สส. เข้าสภา 1 คนคือนายอร่าม อามระดิษ จากจังหวัดสุรินทร์ 
การยุบพรรค.
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2534 ยกเลิกคำสั่งฉบับดังกล่าว
เปาลินา เบกา

เปาลินา เบกา ดิเอปา (เกิด 15 มกราคม 1993) เป็นพิธีกร นางแบบ และนางงามชาวโคลอมเบียผู้ได้รับตำแหน่งมิสโคลอมเบีย 2013 และนางงามจักรวาล 2014 โดยเธอเป็นนางงามจากประเทศโคลอมเบียคนที่สองที่ได้รับตำแหน่งนางงามจักรวาลในรอบ 56 ปี
ชีวิตในวัยเด็ก.
เบกาเกิดที่บาร์รังกิยา ประเทศโคลอมเบีย บิดาเป็นนักหทัยวิทยา เธอมีพี่น้องทั้งหมด 7 คน และเป็นลูกพี่ลูกน้องห่าง ๆ ของมิสโคลอมเบีย 2014 อาเรียดนา กูติเอร์เรซ ผู้ได้รับตำแหน่งรองอันดับหนึ่งนางงามจักรวาล 2015 ที่สหรัฐอเมริกา เธอจบการศึกษาจาก Universidad Javeriana ในกรุงโบโกตา
การประกวด.
มิสโคลอมเบีย 2013.
ในการประกวดมิสโคลอมเบีย 2013 เธอได้รับตำแหน่งมิสโคลอมเบีย 2013 และเป็นตัวแทนของประเทศไปประกวดนางงามจักรวาล 2014 ซึ่งเธอเป็นผู้ชนะในการประกวด
นางงามจักรวาล 2014.
หลังจากชนะการประกวดนางงามจักรวาล 2014 เมื่อวันที่ 25 มกราคม ค.ศ. 2014 ในมหาวิทยาลัยนานาชาติฟลอริดา รัฐฟลอริดา สหรัฐอเมริกา โดยเบกาเป็นนางงามจากประเทศโคลอมเบียคนที่สองที่ได้รับตำแหน่งในรอบ 56 ปี ต่อจากลุซ มารีนา ซูลัวกา
ระหว่างการดำรงตำแหน่งนางงามจักรวาล เปาลินาได้รับเชิญการสัมภาษณ์จากสถานีโทรทัศน์ต่าง ๆ เช่น CNN en Espanol, ABC, Rendezvous (อินโดนีเซีย), Fox News, Univision, Caracol Television (โคลอมเบีย), RCN Television (โคลอมเบีย), "Way Too Early with Thomas Roberts" (MSNBC), "Morning Joe" (MSNBC), "Today Show" (บริษัทแพร่สัญญาณแห่งชาติ) และ "Live! with Kelly and Michael" (บริษัทแพร่สัญญาณอเมริกัน)
ในเดือนกุมภาพันธ์ เธอได้มีโอกาสไปเยี่ยมชมงานสัปดาห์แฟชั่นนิวยอร์ก ร่วมกับมิสยูเอสเอ 2014 และมิสทีนยูเอสเอ 2014
ในวันที่ 20 กุมภาพันธ์ 2015 เบกาได้เดินทางไปประเทศอินโดนีเซีย และมอบมงกุฎในการประกวด ปูเตอรีอินโดนีเซีย 2015 (มิสยูนิเวิร์สอินโดนีเซีย) โดยเธอได้ไปเยือนกรุงจาการ์ตาและซูราบายา เพื่อที่จะประชาสัมพันธ์ C1000 และถ่ายโฆษณาที่บาหลี ร่วมกับอดีตนางงามจักรวาลอีกสองคนคือดายานา เมนโดซาและโอลิเวีย คัลโป
ในวันที่ 8 มีนาคม 2015 เบกาได้เดินทางไปยังนิวยอร์ก เพื่อกล่าวสุนทรพจน์ในที่สาธารณะสำหรับผู้หญิง และในวันที่ 11 มีนาคม 2015 เธอได้เดินทางไปยังองค์กรจีเอ็มเอซซี เพื่อที่จะเรียนรู้เกี่ยวกับปัญหาที่สำคัญของเอชไอวีและโรคเอดส์ นอกจากนั้นเธอยังให้สัมภาษณ์เกี่ยวกับ เอ็มเอส ในเรื่องปัญหาเกี่ยวเรื่อง ความตระหนักถึงเอชไอวี / เอดส์ ในวันที่ 13 มีนาคม 2015 เบกาได้เข้าร่วมวุฒิสมาชิกโฮเซเปรัลตาเพื่อช่วยให้เกียรติผู้หญิงที่โดดเด่นในชุมชนเป็นส่วนหนึ่งของเดือนประวัติศาสตร์สตรีที่วูดไซด์ ในนครนิวยอร์ก
ในวันที่ 19 มีนาคม 2015 เบกาได้เดินทางไปยังนิส ประเทศฝรั่งเศส เนื่องจากเธอได้รับเชิญจากเครื่องสำอางเอสเอจีเอ ไปเปิดตัวผลิตภัณท์ 'Miss Universe Style Illuminate โดย CHI ผลิตภัณท์ดูแลเส้นผม ในวันที่ 29 มีนาคม 2015 เบกาได้เข้าร่วม Cosmoprof Worldwide Beauty Show เพื่อเปิดตัวผลิตภัณท์ Miss Universe Style Illuminate โดย CHI ผลิตภัณท์ดูแลเส้นผม ในโบโลญญา ประเทศอิตาลี ในช่วงสัปดาห์เดียวกัน เบกาได้รับเชิญที่จะเปิดตัวแบรนด์ชุดว่ายน้ำ Yamamay ที่จะขึ้นในการประกวดนางงามจักรวาล 2015 ในคอลเลชั่นชุดว่ายน้ำที่มิลาน หลังจากการเดินทางในยุโรป เธอได้เดินทางต่อไปยังโทรอนโต ประเทศแคนาดา เพื่อที่จะเตรียมความพร้อมในการแข่งขันแพน อเมริกันเกมส์ 
ในการปฏิบัติหน้าที่นางงามจักรวาล 2014-15 เบกาได้เดินทางไปมอบมงกุฎในหลายประเทศ เช่น อินโดนีเซีย, จีน, รัสเซีย และสหรัฐอเมริกา
พรรคประชาราษฎร์ (พ.ศ. 2501)

พรรคประชาราษฎร์ พรรคการเมืองที่ได้จด
ทะเบียนตาม พ.ร.บ.พรรคการเมือง พ.ศ. 2498 โดยได้จดทะเบียนเมื่อวันที่ 5 กรกฎาคม 2501 เป็นลำดับที่ 1/2501 มีเฉลิม พงษ์สวัสดิ์ เป็นหัวหน้าพรรค และจรัล กมลเพ็ชร์ เป็นเลขาธิการพรรค ซึ่งเป็นการจัดตั้งขึ้นหลังการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยเป็นการรวมกลุ่มกันของอดีตสมาชิกพรรคเสรีมนังคศิลา เพื่อทำการเปิดอภิปรายไม่ไว้วางใจรัฐบาลถนอม กิตติขจร ร่วมกับพรรคประชาธิปัตย์
พรรคประชาราษฎร์ ถูกยกเลิกโดยคำสั่งของคณะปฏิวัติฉบับที่ 8 ลงวันที่ 21 ตุลาคม พ.ศ. 2501
กลุ่มอาการเรตต์

กลุ่มอาการเรตต์  ซึ่งเดิมใช้ว่า ภาวะเลือดมีแอมโมเนียมากสมองฝ่อ (cerebroatrophic hyperammonemia) เป็นความผิดปรกติทางประสาทวิทยาหลังคลอดทางพันธุกรรมพบน้อยของเนื้อเทาของสมอง ซึ่งพบเกือบทั้งหมดในหญิง แต่มีพบในผู้ป่วยชาย ลักษณะคลินิกมีมือเท้าเล็กและอัตราการเติบโตของศีรษะลดลง (บ้างมีหัวเล็กเกิน) สังเกตการเคลื่อนไหวของมือแบบฉบับซ้ำ ๆ เช่น บีบบิด (wringing) และ/หรือ การเอามือใส่ปากซ้ำ ๆ ได้ ผู้ป่วยกลุ่มอาการเรตต์เสี่ยงต่อความผิดปรกติทางระบบทางเดินอาหารและมีการชักได้ถึง 80% ตรงแบบ ผู้ป่วยไม่มีทักษะการพูด และประมาณ 50% เดินไม่ได้ กระดูกสันหลังคด ไม่เติบโต และท้องผูกพบมากและอาจเป็นปัญหาได้ 
อาการแสดงของความผิดปกตินี้สับสนได้ง่ายกับอาการแสดงของกลุ่มอาการแอนเจิลมัน อัมพาตสมองใหญ่และโรคออทิซึม กลุ่มอาการเรตต์เกิดในประมาณ 1:10,000 การเกิดรอดหญิงในทุกภูมิศาสตร์ และทุกเชื้อชาติเผ่าพันธุ์
ใน DSM-IV-TR กลุ่มอาการเรตต์แสดงรายการใต้ประเภทความผิดปกติของพัฒนาการที่กระจายไปทุกด้าน (pervasive developmental disorder) ร่วมกับสเปกตรัมออทิซึม (autism spectrum disorder) และความผิดปกติที่ทำให้ไม่มีบูรณภาพในวัยเด็ก (childhood disintegrative disorder) บ้างแยกว่า การจำแนกมาอยู่กลุ่มนี้ผิด เช่นเดียวกับความผิดปกติมิใช่ออทิซึมอย่างกลุ่มอาการเอ็กซ์เปราะ (fragile X syndrome) ภาวะปุ่มแข็ง (tuberous sclerosis) หรือกลุ่มอาการดาวน์ซึ่งสามารถเห็นลักษณะออทิซึมได้ มีการเสนอให้ถอนโรคนี้ออกจาก DSM-5 เนื่องจากมีสมุฏฐานจำเพาะ
แอนเดรียส เรตต์ (Andreas Rett) กุมารแพทย์ชาวออสเตรีย อธิบายโรคนี้ครั้งแรกเมื่อ ค.ศ. 1966 Huda Zoghbi แสดงใน ค.ศ. 1999 ว่า กลุ่มอาการเรตต์เกิดจากการกลายพันธุ์ของยีน MECP2
กีฬาบอบสเลในโอลิมปิกฤดูหนาว

กีฬาบอบสเล ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1924 (พ.ศ. 2467) ณ เมืองชามอนี เป็นครั้งแรก หลังจากนั้นกีฬาบอบสเลก็ได้บรรจุในกีฬาโอลิมปิกฤดูหนาวตลอด จนกระทั่งในปี 1960 (พ.ศ. 2503) ณ เมืองสควอว์วัลเลย์ ได้งดจัดการแข่งขันกีฬาชนิดนี้ เนื่องจากคณะกรรรมการจัดการแข่งขันต้องการลดค่าใช้จ่าย ซึ่งการแข่งขันกีฬาบอบสเลจะต้องสร้างสนามรถเลื่อนหิมะเพิ่มเติม
ตั้งแต่กีฬาบอบสเลได้รับการบรรจุในปี 1924 รายการบอบสเล 4 คน ชาย ก็ได้จัดการแข่งขันมาตลอด (รวมถึงบอบเสล 5 คน ที่จัดการแข่งขันในปี 1928) ภายหลังในปี 1932 ก็ได้บรรจุรายการบอบสเล 2 คน ชาย และล่าสุดได้บรรจุรายการบอบสเล 2 คน หญิงในปี 2002 
ตารางสรุปเหรียญรางวัล.
"ล่าสุด : โอลิมปิกฤดูหนาว 2018"
สถานภาพสมรส

สถานภาพสมรส.
หมายถึง ความผูกพันระหว่างชายกับหญิงในการเป็นสามีภรรยา แบ่งได้ดังนี้
    สมรสและคู่สมรสอยู่ในครัวเรือนเดียวกัน หมายถึง สามีและภรรยาที่อาศัยอยู่ในครัวเรือนเดียวกัน
    สมรสแต่คู่สมรสไม่ได้อยู่ในครัวเรือนเดียวกัน หมายถึง สามีและภรรยาที่อาศัยอยู่คนละครัวเรือนแต่ยังมีความผูกพันฉันสามีภรรยากัน
วอลเลย์บอลชายชิงแชมป์นอร์เซกา 2001

วอลเลย์บอลชายชิงแชมป์นอร์เซกา 2001 (2001 Men's NORCECA Volleyball Championship) เป็นครั้งที่17 ของการแข่งขัน ระหว่างวันที่ 07–12 กันยายน ณ บริดจ์ทาวน์, บาร์เบโดส
การแบ่งกลุ่ม.
<br>
รอบคัดเลือก.
กลุ่ม A.
<br>
<br>
<br>
<br>
กลุ่ม B.
<br>
<br>
<br>
รอบที่2.
<br>
รอบสุดท้าย.
<br>
<br>
<br>
<br>
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
สุทัตตา เชื้อวู้หลิม

สุทัตตา เชื้อวู้หลิม ชื่อเล่น นุช เกิดวันที่ 19 ธันวาคม พ.ศ. 2535 ที่จังหวัดกาญจนบุรี เป็นนักกีฬาวอลเลย์บอลหญิงชาวไทย ผู้ทำหน้าที่ในตำแหน่งหัวเสา และเคยเป็นนักวอลเลย์บอลหลักร่วมสังกัดสโมสรเฟดเดอร์บรอย
ประวัติ.
เกิดเมื่อวันที่19 ธันวาคม พ.ศ. 2535 ที่อำเภอท่าม่วง จังหวัดกาญจนบุรี เป็นธิดาของนายสมัย นางทองหยิบ เชื้อวู้หลิม จบการศึกษาชั้นประถมศึกษาปีที่6 จากโรงเรียนบ้านห้วยน้ำโจนซึ่งเธอเล่นกีฬาวอลเลย์บอลจากที่นี่ เดือนมกราคม พ.ศ. 2552 สุทัตตาได้เป็นตัวแทนมหาวิทยาลัยรัตนบัณฑิตเข้าแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 36 และในวันที่ 4 กรกฎาคม ของปีเดียวกันนี้ เธอเป็นผู้มีส่วนสำคัญในการช่วยให้ทีมชาติไทยชนะทีมชาติเยอรมนี ในการแข่งขันวอลเลย์บอลยุวชนหญิงชิงแชมป์โลก 2009 ด้วยการเสิร์ฟของเธอเพียงคนเดียวที่สามารถทำได้ถึง 11 แต้ม ส่งผลให้ทีมของเธอสามารถเข้าสู่รอบ 8 ทีมสุดท้ายในเวลาต่อมา
เดือนมีนาคม พ.ศ. 2553 สุทัตตาได้เป็นนักกีฬาวอลเลย์บอลสังกัดกรุงเทพมหานคร ในการเข้าร่วมแข่งขันกีฬาเยาวชนแห่งชาติ ครั้งที่ 26 ต่อมา ในเดือนพฤษภาคม เธอได้รับเลือกให้เป็นหนึ่งในนักกีฬาวอลเลย์บอลยุวชนหญิงทีมชาติไทย เข้าร่วมแข่งขันวอลเลย์บอลยุวชนหญิงชิงแชมป์เอเชีย 2010 ที่จัดขึ้น ณ ประเทศมาเลเซีย รวมถึงในวันที่ 14 กันยายน ของปีเดียวกัน เธอได้ทำหน้าที่ร่วมกับทีมชาติไทย ในการแข่งขันวอลเลย์บอลเยาวชนหญิงชิงแชมป์เอเชีย 2010 ที่ประเทศเวียดนาม โดยทีมของเธอสามารถชนะทีมชาติอินเดีย 3-0 เซ็ต และในวันที่ 19 กันยายน ซึ่งเป็นรอบรองชนะเลิศ ทีมของเธอเป็นฝ่ายแพ้ต่อทีมชาติจีนที่ 0-3 เซ็ต
เดือนเมษายน พ.ศ. 2555 สุทัตตาได้เข้าร่วมการแข่งขันวอลเลย์บอลหญิง ชิงชนะเลิศมหาวิทยาลัยเอเชีย ครั้งที่ 2 ที่จัดขึ้น ณ อูลานบาตาร์ ประเทศมองโกเลีย ส่วนในเดือนธันวาคมของปีเดียวกัน เธอได้เป็นตัวแทนทีมมหาวิทยาลัยไทย เข้าร่วมการแข่งขันวอลเลย์บอลในกีฬามหาวิทยาลัยชิงแชมป์อาเซียน ที่จัดขึ้น ณ ประเทศลาว โดยทีมของเธอสามารถเป็นฝ่ายชนะทีมชาติลาวที่ 3-0 เซ็ต รวมถึงชนะทีมชาติมาเลเซียที่ 3-1 เซ็ต
เดือนมิถุนายน พ.ศ. 2556 สุทัตตาได้ทำหน้าที่ร่วมกับทีมสโมสรวอลเลย์บอล สุพรีม-นครศรี ในการแข่งขันวอลเลย์บอลไทยเดนมาร์คซูเปอร์ลีก 2013 โดยทีมของเธอเป็นฝ่ายแพ้ต่อทีมสโมสรวอลเลย์บอลไอเดีย-ขอนแก่น ในรอบชิงชนะเลิศที่ 0-3 เซ็ต
และในเดือนธันวาคม พ.ศ. 2557 สุทัตตาได้รับเลือกให้เป็นหนึ่งในนักกีฬาวอลเลย์บอลทีมชาติไทย เข้าร่วมการแข่งขันมหกรรมกีฬามหาวิทยาลัยแห่งอาเซียน ครั้งที่ 17 ที่จัดขึ้น ณ ปาเล็มบัง ประเทศอินโดนีเซีย
อาร์เทอร์ ฟิลลิป

อาร์เทอร์ ฟิลลิป (11 ตุลาคม 1738 – 31 สิงหาคม 2018) เป็นทหารเรือและผู้ว่าราชการนิวเซาท์เวลส์คนแรก ชาวอังกฤษ และ ผู้ก่อตั้งนิคมซึ่งต่อมาชื่อ ซิดนีย์
หลังผ่านประสบการณ์โชกโชนในทะเล อันรวมการบังคับบัญชาเรือซึ่งนักโทษช่วยไว้ในพายุ ฟิลลิปแล่นไปกับกองเรือที่หนึ่ง ในฐานะผู้ว่าราชการที่ได้รับแต่งตั้งของทัณฑนิคมนิวเซาท์เวลส์แห่งบริติชที่ได้รับการเสนอ ในเดือนกุมภาพันธ์ 1788 เขาเลือกที่ตั้งเป็นพอร์ตแจ็กสัน (ปัจจุบัน คือ ท่าซิดนีย์)
ฟิลลิปเป็นผู้ว่าราชการมองการณ์ไกล ซึ่งไม่ช้าเห็นว่านิวเซาท์เวลส์จะต้องมีการปกครองพลเรือน และระบบสำหรับปล่อยตัวนักโทษ แต่แผนของเขาในการนำนายห้างมีทักษะมากับการเดินทางถูกปฏิเสธ และเขาเผชิญปัญหาใหญ่ทั้งแรงงาน วินัยและเสบียง นอกจากนี้ ทัศนคติเป็นมิตรต่อชาวอะบอริจินของเขาถูกทดสอบอย่างยิ่งเมื่อชนพื้นเมืองเหล่านั้นฆ่าคนดูแลสัตว์ของเขา และเขาไม่สามารถยืนยันนโยบายชัดเจนกับพวกเขาได้
การมาถึงของกองเรือที่สองและที่สามเพิ่มแรงกดดันใหม่ต่อทรัพยากรท้องถิ่นที่ขาดแคลน แต่เมื่อถึงคราวฟิลลิบแล่นเรือกลับบ้านในเดือนธันวาคม 1792 อาณานิคมกำลังเป็นรูปร่าง โดยมีการยกที่ดินสาธารณะให้อย่างเป็นทางการ และกสิกรรมและเสบียงน้ำอย่างเป็นระบบ
ฟิลลิบเกษียณในปี 1805 แต่ยังติดต่อกับเพื่อนของเขาในนิวเซาท์เวลส์และส่งเสริมผลประโยชน์ของอาณานิคม ยศทหารเรือสูงสุดของเขาคือ พลเรือเอก
วัยเด็ก.
อาร์เทอร์ ฟิลลิปเกิดเมื่อวันที่ 11 ตุลาคม ค.ศ. 1738 เป็นบุตรคนสุดท้องในบรรดาทั้งหมด 2 คนของเจคอบ ฟิลลิป และอลิซาเบธ บลีช พ่อของเขา เจคอบเกิดในแฟรงค์เฟิร์ตและเป็นครูสอนภาษาอีกทั้งพ่อของเขายังเป็นทหารในกองทีพเรือของสหรัฐด้วย ส่วนแม่ของเขาอลิซาเบธ เป็นหญิงม้ายกับกะลาสีเรือ , จอห์น เฮอเบริ์ต ที่เคยทำหน้าที่บนเรือ HMS Tartar ในจาเมก้าและเสียชีวิตจากโรคภัยเมื่อวันที่ 13 กันยายน 1732 ในวันเกิดของอาร์เทอร์ ฟิลลิปพอดิบพอดี , ครอบครัวของฟิลลิปเป็นบ้านเช่าอยู่ในเมืองเชียบไซต์ ในกรุงลอนดอน
โดยในช่วงที่อาร์เทอร์ ฟิลลิปเป็นวัยรุ่นมีการบันทึกว่าในครอบครัวของเขาต่างเสียชีวิตกันหมด พ่อของเขาเจคอบเสียชีวิตราวปี 1939 หรือ 19740 โดยประมาณนั้น , ขณะเดียวกันครอบครัวฟิลลิปอาจจะอยู่ในช่วงที่วิกฤตและยากลำบากเป็นอย่างยิ่ง
รุ้ง (เพลงสล็อตแมชชีน)

"รุ้ง" เป็นซิงเกิลแรกของวงดนตรีสล็อตแมชชีน จากสตูดิโออัลบั้มที่ 6 "เรนโบว์" ประพันธ์คำร้อง-ทำนองและเรียบเรียงโดย คาริญญ์ยวัฒ ดุรงค์จิรกานต์ ออกจำหน่ายในวันที่ 14 กันยายน พ.ศ. 2556 
การตอบรับ.
เพลง "รุ้ง" ได้อันดับ 2 จากการจัดอันดับของ ซี้ดเอฟเอ็ม หมวดเพลงไทยสากล ประจำวันที่ 13 ตุลาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
พิชัย สายโยธา

สิบเอก พิชัย สายโยธา อดีตนักมวยสาลสมัครเล่นทีมชาติไทย เกิดเมื่อวันที่ 24 ธันวาคม พ.ศ. 2522 ที่บ้านโนนทอง ตำบลสระนกแก้ว อำเภอโพนทอง จังหวัดร้อยเอ็ด เป็นบุตรของนายสายัณต์ และนางสุภา สายโยธา 
พิชัย เคยได้เหรียญเงินในการแข่งขันมวยสากลสมัครเล่นชิงแชมป์โลก 2003 โดยเป็นฝ่ายแพ้ต่อ มาริโอ คินเดลาน เจ้าของเหรียญทองโอลิมปิก 2 สมัยชาวคิวบา และในการคัดตัวเพื่อเข้าแข่งขันในโอลิมปิก 2004 ที่กรุงเอเธนส์ ประเทศกรีซ พิชัยเป็นฝ่ายแพ้ต่อ สมรักษ์ คำสิงห์ นักมวยรุ่นพี่ไปในการชกที่เดอะมอลล์บางแค
ในการแข่งขันซีเกมส์ 2005 ที่กรุงมะนิลา ประเทศฟิลิปปินส์ พิชัยลงแข่งขันในรุ่นไลท์เวลเตอร์เวท (64 กิโลกรัม) ได้เหรียญทอง ด้วยการเอาชนะ โรเมโร บริน นักมวยชาวฟิลิปปินส์ไป 28-23 หมัด 
ต่อมาในโอลิมปิก 2008 ที่กรุงปักกิ่ง ประเทศจีน พิชัยได้ลงแข่งขันในรุ่นไลท์เวท (60 กิโลกรัม) โดยจับสลากผ่านได้ในรอบแรก หรือรอบ 16 คน ในรอบที่สอง หรือรอบ 8 คนสุดท้าย พิชัยพบกับ เบียก จอง-ซับ นักมวยชาวเกาหลีใต้ และเป็นฝ่ายแพ้ไป 10-4 หมัด หลังการชกเจ้าตัวยอมรับว่านี่เป็นการชกที่ดีที่สุดของตนแล้ว และได้ประกาศแขวนนวมไปในที่สุด
การผลิตคู่

การผลิตคู่  คือ การสร้างอนุภาคมูลฐานและปฏิยานุภาคของมันเองให้เกิดขึ้น ตัวอย่างเช่น อิเล็กตรอนและปฏิยานุภาคของมันเอง คือ โพซิตรอน, มิวออน และ แอนติมิวออน หรือ เทา (tau) และ แอนติเทา เป็นต้น มักจะเกิดขึ้นเมื่ออนุภาคโฟตอนมีปฏิสัมพันธ์กับนิวเคลียส แต่ก็สามารถจะเป็นอนุภาคโบซอน ที่เป็นกลางอื่นใด, ในการมีปฏิสัมพันธ์กับนิวเคลียส, กับอนุภาคโบซอนตัวอื่น ๆ หรือกับตัวของมันเองก็ได้ สิ่งที่เกิดขึ้นนี้จะทำให้มีพลังงานเพียงพอที่จะทำให้เกิดการสร้างคู่อนุภาค - ที่มีค่าพลังงานของมวลนิ่งโดยรวมที่มีค่าอย่างน้อยที่สุดของทั้งสองอนุภาคนั้น - และที่ซึ่งจะเกิดสถานการณ์ที่จะช่วยทำให้ทั้งพลังงานและโมเมนตัมเกิดการอนุรักษ์
ตัวอย่าง.
<math>\boldsymbol{\gamma} + \boldsymbol{\gamma} \to e^- + e^+</math>
ในฟิสิกส์นิวเคลียร์, สิ่งที่จะเกิดขึ้นตามสมการนี้เกิดขึ้นเมื่อโฟตอนพลังงานสูงได้มีปฏิกิริยากับนิวเคลียสของอะตอม พลังงานของโฟตอนนี้สามารถแปลงให้เป็นมวลได้โดยผ่านทางสมการไอน์สไตน์, "E"="mc"2; เมื่อ E เป็นพลังงาน m คือ มวลและ c คือ ความเร็วของแสง
กีฬาสเกเลตันในโอลิมปิกฤดูหนาว

กีฬาสเกเลตัน ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1928 (พ.ศ. 2472) ณ เมืองซังคท์โมริทซ์ เป็นครั้งแรก และต่อจากนั้นก็ได้บรรจุอีกครั้งในปี 1948 และในที่สุดได้บรรจุถาวรในปี 2002
ตารางสรุปเหรียญรางวัล.
"ล่าสุด : โอลิมปิกฤดูหนาว 2018"
สมเด็จพระราชาธิบดีซัลมาน บิน อับดุลอะซีซ อาล ซะอูด

สมเด็จพระราชาธิบดีซัลมาน บิน อับดุลอะซีซ อาล ซะอูด (พระราชสมภพ 31 ธันวาคม พ.ศ. 2478) เป็นพระมหากษัตริย์ซาอุดีอาระเบีย ครองราชย์ตั้งแต่ ค.ศ. 2015 และทรงดำรงตำแหน่งนายกรัฐมนตรีซาอุดีอาระเบียระหว่าง ค.ศ. 2015 ถึง 2022 พระองค์เป็นพระราชโอรสในสมเด็จพระราชาธิบดีอับดุลอะซีซ อิบน์ ซะอูด ปฐมกษัตริย์แห่งซาอุดีอาระเบีย
ครองราชย์.
สมเด็จพระราชาธิบดีซัลมาน พระชนมพรรษา 79 พรรษา เสด็จขึ้นครองราชย์ หลังการเสด็จสวรรคตของสมเด็จพระบรมเชษฐาธิราช เมื่อวันที่ 23 มกราคม 2015 ซึ่งการขึ้นครองราชย์ทำให้พระองค์ต้องดำรงตำแหน่งผู้อารักขามัสยิดศักดิ์สิทธิ์ทั้งสองอีกด้วย
วอลเลย์บอลชายชิงแชมป์นอร์เซกา 2003

วอลเลย์บอลชายชิงแชมป์นอร์เซกา 2003 (2003 Men's NORCECA Volleyball Championship) เป็นครั้งที่18 ของการแข่งขัน ระหว่างวันที่ 25–30 กันยายน ณ มอนเตร์เรย์, เม็กซิโก
การแบ่งกลุ่ม.
<br>
รอบคัดเลือก.
กลุ่ม A.
<br>
<br>
<br>
กลุ่ม B.
<br>
<br>
<br>
รอบสุดท้าย.
รอบก่อนรองชนะเลิศ.
<br>
รอบรองชนะเลิศ.
<br>
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
<br>
พรรคประชาธิปไตย (สิงคโปร์)

พรรคประชาธิปไตย (สิงคโปร์) (Democratic Party; #เปลี่ยนทาง) เป็นพรรคการเมืองอายุสั้นในสิงคโปร์ จดทะเบียนเมื่อ 11 กุมภาพันธ์ พ.ศ. 2498 โดยประชาชนที่พูดภาษาจีนกลาง ในเวลานั้นจัดเป็นพรรคการเมืองขนาดใหญ่หนึ่งในสองพรรคในสิงคโปร์ โดยอีกพรรคหนึ่งคือพรรคก้าวหน้าซึ่งชนะการเลือกตั้งใน พ.ศ. 2491 พรรคนี้เกิดขึ้นก่อนแนวร่วมแรงงานที่ชนะการเลือกตั้งใน พ.ศ. 2498 และพรรคกิจประชาชนที่ได้ปกครองสิงคโปร์หลังการเลือกตั้ง พ.ศ. 2502
พรรคประชาธิปไตยและพรรคก้าวหน้าได้ตัดสินใจรวมเข้าด้วยกันเมื่อ 5 กุมภาพันธ์ พ.ศ. 2499 ใช้ชื่อพรรคว่าพรรคสังคมนิยมเสรี ก่อนจะตัดสินใจแยกออกจากกันภายหลัง
แนวร่วมประชาชน (สิงคโปร์)

แนวร่วมประชาชน  เป็นพรรคการเมืองอายุสั้นในสิงคโปร์ ได้จดทะเบียนเมื่อ 21 พฤษภาคม พ.ศ. 2514 โดยสมาชิกมาจากแนวร่วมสังคมนิยมหลังจากที่สมาชิกที่พูดภาษาจีนได้ลาออกจากพรรคดังกล่าว พรรคนี้เข้าร่วมการเลือกตั้งใน พ.ศ. 2515 ต่อมาใน พ.ศ. 2519 สมาชิกส่วนใหญ่ได้ตัดสินใจไปเข้าร่วมกับพรรคกรรมกร ทำให้มีสมาชิกเข้าร่วมในการเลือกตั้ง พ.ศ. 2519 เพียงส่วนใหญ่และหลังจากการเลือกตั้งนั้น สมาชิกที่เหลือได้ตัดสินใจเข้าร่วมกับสหแนวร่วมแทนและพรรคได้สลายตัวไป
พรรคประชาธิปไตยก้าวหน้า (สิงคโปร์)

พรรคประชาธิปไตยก้าวหน้า (สิงคโปร์) (Democratic Progressive Party; DPP; ภาษาจีน: 民主进步党) เป็นพรรคการเมืองในสิงคโปร์ ก่อตั้งเมื่อ 16 มีนาคม พ.ศ. 2516 จากกลุ่มที่แยกตัวออกมาจากพรรคแรงงานและเรียกกลุ่มของตนว่าสหแนวร่วม เปลี่ยนชื่อเป็นสหแนวร่วมสิงคโปร์ เมื่อ 5 มีนาคม พ.ศ. 2525 และใน พ.ศ. 2531 ได้รวมกลับเข้าไปในพรรคแรงงาน แม้ในทางทะเบียนยังถือว่าเป็นพรรคเอกเทศอยู่ 
หลังการเลือกตั้ง พ.ศ. 2534 สมาชิกบางส่วนได้แยกออกจากพรรคแรงงานและฟื้นฟูพรรคขึ้นใหม่ใช้ชื่อว่าพรรคประชาธิปไตยก้าวหน้า พรรคนี้เข้าร่วมในการเลือกตั้ง พ.ศ. 2540 และ พ.ศ. 2544 แต่ไม่ได้รับการเลือกตั้ง หัวหน้าพรรคนี้คือมันซอร์ เราะห์มาน ส่วนเลขาธิการทั่วไปคือ แซว คีเลือง
พรรคนี้เป็นคนละพรรคกับพรรคประชาธิปไตยก้าวหน้าในไต้หวันที่ได้จัดตั้งรัฐบาลระหว่าง พ.ศ. 2543 – 2551
โจ เพร์รี

โจ เพร์รี  เกิดเมื่อวันที่ 13 สิงหาคม ค.ศ. 1974 ในวิสเบช เคมบริดจ์เชอร์ เป็นนักสนุกเกอร์อาชีพชาวอังกฤษ เขาได้รับฉายาว่า "เฟน พอตเตอร์" (Fen Potter) และยังมีอีกฉายา "สุภาพบุรุษ" (the Gentleman) เพราะลักษณะที่น่ารักของเขา เขายังได้ไปสอนการเล่นให้กับผู้คนอีกด้วย
เพร์รีขึ้นมาเล่นอาชีพตั้งแต่ปี 1991 และได้ติดอันดับท็อป 16 ครั้งแรกในปี 2002 เขาได้รองแชมป์รายการเก็นคะแนนครั้งแรกในยูโรเปียนโอเพน 2001 และ 13 ปีต่อมาได้รองแชมป์อีกครั้งในรายการอู๋ซีคลาสสิก ฤดูกาล 2013/2014 เพอร์รีประสบความสำเร็จมากที่สุดในการเข้าถึงรอบรองชนะเลิศในรายการเก็บคะแนนและเข้าถึงรอบก่อนชิงชนะเลิศ ถึง 4 สมัย นอกจากนี้เขายังได้แชมป์รายการเก็บคะแนนย่อยครั้งแรกในรายการอี้ชิงโอเพน 2013
โจ เพร์รี (นักดนตรี)

แอนโทนี โจเซฟ "โจ" เพร์รี  เป็นมือกีตาร์ ร้องประสานและร้องนำบางโอกาสและนักแต่งเพลงร่วมแห่งวงร็อก แอโรสมิธ เขาได้รับการจัดอันดับที่ 84 ในนิตยสาร"โรลลิงสโตนส์"'จากรายชื่อ "100 มือกีต้าร์ที่ยิ่งใหญ่ที่สุดตลอดกาล" (100 Greatest Guitarists of All Time)
โปรอีโวลูชันซ็อกเกอร์ 2015

โปรอีโวลูชันซ็อกเกอร์ 2015 ('; อักษรย่อ: "PES 2015") และรู้จักกันอย่างเป็นทางการในชื่อ เวิลด์ซ็อกเกอร์: วินนิงอีเลฟเวน 2015 (') สำหรับทวีปเอเชีย เป็นเกมจำลองฟุตบอลที่ได้รับการพัฒนาโดยพีอีเอส โปรดักชัน และจัดจำหน่ายโดยโคนามิสำหรับระบบเพลย์สเตชัน 4, เพลย์สเตชัน 3, เอกซ์บอกซ์ วัน, เอกซ์บอกซ์ 360 และไมโครซอฟท์ วินโดวส์ เกมนี้เป็นภาคที่สิบสี่ของซีรีส์"โปรอีโวลูชันซ็อกเกอร์" ซึ่งเป็นภาคต่อจาก"โปรอีโวลูชันซ็อกเกอร์ 2014" และมีภาพมารีโอ เกิทเซอ ปรากฏอยู่บนปกของภาคนี้
การแข่งขัน.
ลีกแห่งชาติ.
ลาลิกา.
ทุกสโมสรในลีกนี้ได้รับอนุญาตแล้ว
ทีมชาติ.
เอเอฟซี/โอเอฟซี
รายการที่สามารถดาวน์โหลด.
ชุดรายการที่สามารถดาวน์โหลดได้รับการเปิดตัว ณ วันที่ 9 พฤศจิกายน ค.ศ. 2014 ก่อนการเปิดตัวอย่างเป็นทางการของ"โปรอีโวลูชันซ็อกเกอร์ 2015" ณ วันที่ 13 พฤศจิกายน โดยเพิ่มทีมยุโรป 8 ทีมพิเศษ (ซึ่งได้แก่สโลวานบราติสลาวา, เอฟเค ปาร์ติซาน, มัคคาบีเทลอาวีฟ, ลูโดโกเรต์ส รัซกราด, เอชเจเค เฮลซิงกิ, คาราบัค อัคดัม, ลีเกีย วอร์ซอว์, สปาร์ตา ปราก), การแข่งขันโกปาซูดาเมรีกานา 2014, การย้ายทีมในช่วงฤดูร้อน, ผู้เล่นหน้าใหม่, ทีมผู้เล่นตัวจริงชุดล่าสุด และรองเท้าชุดล่าสุดจากอาดิดาส, ไนกี้ และพูมา
รายการที่สามารถดาวน์โหลดชุดที่สองได้รับการเปิดตัว ณ วันที่ 15 ธันวาคม โดยได้เพิ่มสี่ทีมกับสนามใหม่ รวมถึงการปรับปรุงอื่น
การตอบรับ.
"โปรอีโวลูชันซ็อกเกอร์ 2015" ได้รับความเห็นในเชิงบวกโดยทั่วไปจากเหล่านักวิจารณ์ ซึ่งเว็บไซต์ไอจีเอ็นได้ให้ 9 คะแนนเต็ม 10 โดยกล่าวว่า "โปรอีโวลูชันซ็อกเกอร์ 2015 ได้สยบรากฐานแห่งยุคเพลย์สเตชัน 2 ลง ด้วยการนำเสนอทุกอย่างที่คุณต้องการในแบบจำลองของฟุตบอลสมัยใหม่" อย่างไรก็ตาม พวกเขาได้วิจารณ์การนำเสนอ โดยกล่าวว่ายังคงต้องมีปฏิบัติการเพิ่มในบางส่วน ส่วนนิตยสารฮาร์ดคอร์เกมเมอร์ได้ให้คะแนนเกมนี้ที่ 4 เต็ม 5 โดยกล่าวว่า "หลังจากการถ่อมตนไปไม่กี่ปี โคนามิก็ได้ออกเกมที่เอาใจแฟนเกมฟุตบอล ที่มีการแสดงถึงความคิดสร้างสรรค์อย่างยอดเยี่ยม, รูปแบบการเล่นที่ราบรื่น และความชาญฉลาดของปัญญาประดิษฐ์ได้อย่างน่าประหลาดใจ"
กรึสเตียน บีแยลิก

กรึสเตียน บีแยลิก ([ˈkrɘ̟stʲan ˈbʲɛlik]; เกิดวันที่ 4 มกราคม ค.ศ. 1998) เป็นนักฟุตบอลชาวโปแลนด์ ปัจจุบันเล่นในตำแหน่งกองกลางตัวรับให้กับเบอร์มิงแฮมซิตี สโมสรในแชมเปียนชิป และทีมชาติโปแลนด์
ลูกัส ซิลวา

ลูกัส ซิลวา บอร์ฌิส  หรือที่รู้จักกันในชื่อ ลูกัส ซิลวา เกิดเมื่อวันที่ 16 กุมภาพันธ์ ค.ศ. 1993 เป็นนักฟุตบอลชาวบราซิลซึ่งปัจจุบันเล่นให้กับออแล็งปิกเดอมาร์แซย์ (ระหว่างการยืมตัวจากสโมสรฟุตบอลเรอัลมาดริด) ในตำแหน่งกองกลางตัวกลาง
มาร์กิญญุส

มาร์กุส เอาวัส โกเรอา  หรือที่รู้จักกันทั่วไปในชื่อ มาร์กิญญุส (เกิดวันที่ 14 พฤษภาคม ค.ศ. 1994) เป็นนักฟุตบอลชาวบราซิลซึ่งปัจจุบันเล่นให้กับสโมสรฟุตบอลปารีแซ็ง-แฌร์แม็งในลีกเอิง และทีมชาติบราซิล โดยเล่นในตำแหน่งกองหลังตัวกลาง
ศิริเทพ พัศดุ

ศิริเทพ พัศดุ ชื่อเล่น น็อต เกิดวันที่ 1 ธันวาคม พ.ศ. 2538 ที่จังหวัดชัยนาท เป็นนักกีฬาวอลเลย์บอลชายชาวไทย ผู้ทำหน้าที่ในตำแหน่งตัวบุกแดนหลัง ให้แก่สโมสรคอสโม เชียงราย
ประวัติ.
ช่วงปี พ.ศ. 2555 ศิริเทพได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลยุวชนชิงแชมป์เอเชีย 2012 ที่เตหะราน ซึ่งทีมของเขาสามารถเข้าสู่รอบ 8 ทีมสุดท้ายในเวลาต่อมา
เมื่อวันที่ 10 มกราคม พ.ศ. 2555 ศิริเทพได้ทำหน้าที่เป็นนักวอลเลย์บอลให้แก่โรงเรียนนวมินทราชินูทิศ หอวัง นนทบุรี ในการแข่งขันวอลเลย์บอลเยาวชน "กฟภ." อายุไม่เกิน 18 ปี ซึ่งเขาได้พาทีมคว้าแชมป์ โดยชนะโรงเรียนขามทะเลสอวิทยา ด้วยคะแนน 3–2 เซ็ต ส่วนในเดือนกรกฎาคมปีเดียวกัน ศิริเทพได้เป็นตัวแทนทีมชาติไทย เข้าร่วมการแข่ง อาเซียนสกูลเกมส์ ครั้งที่ 4 ที่จัดขึ้น ณ สุราบายา, ประเทศอินโดนีเซีย ซึ่งทีมของเขาแพ้เจ้าภาพอินโดนีเซีย จึงทำได้ทีมของเขาได้เหรียญเงิน
เมื่อเดือนพฤษภาคม พ.ศ. 2556 ศิริเทพได้เป็นตัวแทนโรงเรียนนวมินทราชินูทิศ หอวัง นนทบุรี ในการแข่งขันวอลเลย์บอลเยาวชนชายชิงชนะเลิศแห่งประเทศไทย ซึ่งทีมของเขาสามารถเอาชนะโรงเรียนขามทะเลสอวิทยาด้วยคะแนน 3–2 เซ็ต ทำให้ทีมของเขาผ่านเข้ารอบชิงชนะเลิศ โดยทีมของเขาเป็นฝ่ายชนะทีมทหารอากาศ-เกร็กคู ในรอบชิงชนะเลิศด้วยคะแนน 3–1 เซ็ต
เมื่อเดือนมิถุนายน พ.ศ. 2556 ศิริเทพได้เป็นตัวแทนทีมชาติไทย เข้าร่วมการแข่ง อาเซียนสกูลเกมส์ ครั้งที่ 5 ที่จัดขึ้น ณ ฮานอย ประเทศเวียดนาม
เดือนตุลาคม พ.ศ. 2557 ศิริเทพได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลเยาวชนชิงแชมป์เอเชีย รุ่นอายุไม่เกิน 20 ปี 2014 ที่มานามา, ประเทศบาห์เรน ซึ่งทีมของเขาเป็นฝ่ายแพ้ทีมทีมชาติอิหร่านในรอบก่อนรองชนะเลิศด้วยคะแนน 3–0 เช็ต และในรอบชิงอันดับที่ 5-8 ทีมของเขาเป็นฝ่ายแพ้ทีมทีมชาติไต้หวัน ด้วยคะแนน 1–3 เซ็ต จึงทำให้ต้องมาชิงอันดับที่ 7 ผลปรากฎว่าทีมของเขาเป็นฝ่ายแพ้ทีมทีมชาติกาตาร์ ซึ่งทีมของเขาได้อันดับ 8
เมื่อวันที่ 16 พฤศจิกายน พ.ศ. 2557 เขาได้ทำหน้าที่ร่วมกับทีมสโมสรวอลเลย์บอลคอสโม เชียงราย ในการแข่งขันวอลเลย์บอลไทยแลนด์ลีก 2015 ซึ่งทีมของเขาเป็นฝ่ายแพ้ทีมสโมสรวอลเลย์บอลชลบุรี-อีเทค-แอร์ฟอร์ซด้วยคะแนน 1-3 เซ็ต และในวันที่ 28 ของเดือนเดียวกัน ศิริเทพได้เป็นตัวแทนมหาวิทยาลัยศรีปทุม เข้าร่วมการแข่งขัน ทรู วอลเลย์บอลมหาวิทยาลัยแห่งประเทศไทย 2014 ซึ่งทีมของเขาสามารถคว้าแชมป์มาครองได้ และเขาได้รับรางวัลตบหัวเสายอดเยี่ยม
เมื่อเดือนธันวาคม พ.ศ. 2557 ศิริเทพได้รับเลือกให้เป็นหนึ่งในนักกีฬาวอลเลย์บอลทีมชาติไทย เข้าร่วมการแข่งขันมหกรรมกีฬามหาวิทยาลัยแห่งอาเซียน ครั้งที่ 17 ที่จัดขึ้น ณ ปาเล็มบัง ประเทศอินโดนีเซีย
และในเดือนมกราคม พ.ศ. 2558 ศิริเทพถูกเรียกเข้าเก็บตัวกับทีมชาติชุดปัจจุบันเพื่อฝึกและเตรียมความพร้อมในการแข่งขันวอลเลย์บอล 2 รายการ คือ วอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 ที่ ประเทศพม่า และ วอลเลย์บอลในซีเกมส์ ที่ ประเทศสิงคโปร์
ปูแมงมุมญี่ปุ่น

ปูแมงมุมญี่ปุ่น (; โรมาจิ: "ทะกะอะชิงะนิ") มีชื่อทางวิทยาศาสตร์ว่า"Macrocheira kaempferi", เป็นสายพันธุ์ปูทะเลที่สามารถพบได้ทั่วไปในน่านน้ำของประเทศญี่ปุ่น มันถูกจับเพื่อนำมาทำอาหารเนื่องจากเนื้อมีรสชาติดีและถือว่าเป็นอาหารอันโอชะของญี่ปุ่น
ลักษณะ.
ชื่อของมันในภาษาญี่ปุ่นแปลว่าปูขายาวซึ่งเป็นชื่อที่ตั้งตามลักษณะขาของมัน โดยปูแมงมุมญี่ปุ่นนี้มีขายาวที่สุดในสัตว์จำพวกสัตว์ขาปล้องโดยมีขนาดประมาณ5.5เมตร ลำตัวของมันจะมีลักษณะกลมคล้ายหัวใจซึ่งจะกว้างประมาณ 30-40 ซ.ม.และยาวประมาณ 20 ซ.ม. นำหนักเฉลี่ยของพวกมันคือประมาณ 15-20 กิโลกรัมปูตัวเมียนั้นจะมีขาและก้ามสั้นกว่าปูตัวผู้ ลำตัวของมันจะมีสีส้มและมีจุดสีขาวๆแต้มเป็นจุดหรือลายตามลำตัวพวกมันมีรูปร่างที่ดุดันน่ากลัวแต่มีนิสัยอ่อนโยนและไม่เป็นอันตรายต่อมนุษย์กระดองของมันสามารถใช้ในการป้องกันตัวจากนักล่าจำพวกหมึกยักษ์ได้ดีอีกทั้งกระดองของพวกมันมีปุ่มมีหนามและบางครั้งก็ถูกปกคลุมด้วยฟองน้ำหรือสาหร่ายทำให้นักล่าไม่ทันสังเกต
ที่อยู่อาศัย.
ปูแมงมุมญี่ปุ่นสามารถพบได้บริเวณชายฝั่งทางตอนใต้ของ เกาะฮนชู, อ่าวโตเกียวไล่ลงไปทางใต้จนถึงประเทศไต้หวันตัวเต็มวัยนั้นจะพบได้ที่ความลึก 50-600เมตร พวกมันชอบทะเลลึกที่เป็นพื้นทรายหรือดินโคลนโดยปกติพวกมันจะอยู่ในน้ำที่มีอุณหภูมิ 10-13 องศา